Diari Oficial de la Generalitat Valenciana


Sumari del DOGV 8313, del 08-06-2018 (2018/5173)

Notificació de la senténcia dictada en el procediment ordinari número 334/2010.
-------------------------------------------------------------------------------

### Dades del document

Número de DOGV
:   8313

Data del DOGV
:   08-06-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/5173


Organisme emissor
:   Jutjat de Primera Instància i Instrucció Número 1 de Massamagrell

Tipus de document
:   Edicte

Notificació de la senténcia dictada en el procediment ordinari número 334/2010. [2018/5173]  
En aquest procediment ordinari 334/2010, seguit a instàncies de Madrid Leasing, SA, contra Ricardo Alfonso Bozzo Araya i Casas Ricci, SL, s'ha dictat la sentència que literalment diu el següent:  
  
«Sentencia número 226/2017  
Massamagrell, 16 de novembre de 2017  
Ana María Lillo Sánchez, jutgessa substituta del Jutjat de Primera Instància i Instrucció número 1 de Massamagrell, he vist aquestes actuacions de judici ordinari seguides en aquest jutjat amb el número 334/2010, a instàncies de Madrid Leasing, SA, representada pel procurador Jesús Mora Vicente, i sota la direcció lletrada de Manuel Utrillas Carbonell, contra Casas Ricci, SL, i Ricardo Alfonso Bozzo Araya, en rebel·lia.  
Antecedents de fet  
Primer. Que el procurador mencionat, en la representació degudament acreditada de l'actora, va presentar un escrit de demanda de judici ordinari contra els demandats assenyalats, en la qual, després d'exposar els fets i fonaments jurídics que va estimar d'aplicació, va acabar suplicant al jutjat que es dictara una sentència estimatòria de la demanda en els termes interessats, amb expressa condemna en costes als demandats.  
  
Segon. Admesa a tràmit la demanda, es va citar a la part demandada, tal com estableix l'article 404 de la Llei d'enjudiciament civil, i es va deixar transcórrer el termini concedit sense que aquesta contestara, per la qual cosa va ser declarada en rebel·lia, i es va convocar les parts a una audiència prèvia al judici, la qual es va dur a terme amb l'assistència tan sols de la part actora i amb el resultat que consta en l'acta alçada a aquest efecte; es va proposar únicament prova documental, que es va donar per reproduïda; es va demanar que es dictara sentència sense necessitat de celebració de judici, i van quedar les actuacions concluses per a sentència.  
Dispositiva  
Estime íntegrament la demanda interposada per Madrid Leasing, SA, representada pel procurador Jesús Mora Vicente, contra Casas Ricci, SL, i Ricardo Alfonso Bozzo Araya, en rebel·lia; declare resolts els tres contractes d'arrendament financer descrits i condemne la part demandada a:  
1. Restituir, a l'actora, la possessió del camió Iveco i els dos remolcs descrits en el fonament jurídic tercer d'aquesta resolució.  
  
2. Fer pagament solidàriament a l'actora de la suma de vint-i-dos mil cinc-cents noranta-dos euros amb cinquanta-quatre cèntims (22.592,54 euros), més els interessos pactats al tipus del 22 % anual des del dia 15 de març de 2009 sobre la base de 4.265,30 euros i des del dia 31 de gener de 2010 sobre la base de 18.327,24 euros fins al seu complet pagament.  
3. Fer pagament solidàriament a l'actora de la suma de 776,23 euros mensuals en concepte d'indemnització de danys i perjudicis per cada un dels mesos transcorreguts des del dia 15 de març de 2009 fins a la recuperació del camió Iveco, matricula 8831-NAH; de 425,16 euros mensuals per cada un dels mesos transcorreguts des del dia 31 de gener de 2010 fins a la recuperació del remolc marca Rodogar, matrícula R-6393-BBY i de 425,16 euros mensuals per cada un dels mesos transcorreguts des del dia 31 de gener de 2010 fins a la recuperació del remolc marca Rodogar, matricula R-6392-BBY.  
I al pagament de les costes processals.  
Notifiqueu aquesta resolució a les parts i feu-los saber que no és ferma i que en contra es pot interposar un recurs d'apel·lació en el termini de 20 dies des de la seua notificació i presentar, davant d'aquest jutjat un escrit en el qual s'exposaran les al·legacions en què es base la impugnació, a més d'esmentar la resolució objecte d'apel·lació i les decisions que s'impugnen (art. 458 LEC, modificat per Llei 37/2011, d'11 d'octubre).  
Que la lletrada de l'Administració de justícia expedisca un testimoniatge d'aquesta resolució, el qual s'unirà a les actuacions corresponents, i que es porte l'original al llibre de sentències d'aquest jutjat.  
Aquesta és la meua sentència, que pronuncie, mane i firme.  
Publicació. L'anterior sentència ha sigut firmada, llegida i publicada per la jutgessa que la subscriu, mentre celebrava audiència pública en el dia de la seua data. En done fe.»  
  
I atés que els demandats, Ricardo Alfonso Bozzo Araya i Casas Ricci, SL, es troben en parador desconegut, s'expedeix aquest edicte per tal que els servisca de notificació en forma.  
  
Massamagrell, 23 de maig de 2018.- La lletrada de l'Administració de justícia: María Sofía Parrilla Galdón.